internet vaartha 172 Views
న్యూఢిల్లీ : భారత ఉప ఖండంలో తొలిసారిగా గులాబీ బంతితో డే అండ్‌ నైట్‌ టెస్టును జరపాలని భావిస్తున్న బిసిసిఐ తమ ప్రణాళికలను తాత్కాలికంగా వాయిదా వేసినట్లు కనిపిస్తుంది. న్యూజిలాండ్‌తో జరిగే మూడు టెస్టుల సిరీస్‌ షెడ్యూల్‌ను విడుదల చేసిన సంగతి తెలిసిందే. అయితే దీంట్లో డే అండ్‌ నైట్‌ టెస్టు గురించి ఎలాంటి ప్రస్తావన లేదు. కాగా సెప్టెంబరు 22 నుంచి జరిగే తొలి టెస్టుకు కాన్పూర్‌ ఆతిథ్యమివ్వనుంది. అలాగే తొలిసారి ఇండోర్‌ టెస్టుకు హోదా దక్కింది. ఇక్కడ చివరిదైన మూడవ టెస్టు జరుగుతుంది. నిజానికి మూడవ టెస్టు కోల్‌కతాలో జరగాల్సి ఉన్నా అదే సమయంలో దుర్గా పూజలు ఉండటంతో షెడ్యూల్‌ను మార్చారు. టెస్టు సిరీస్‌ అనంతరం అక్టోబరు 16 నుంచి 29 వరకు అయిదు వన్డేల సిరీస్‌ జరుగుతుంది.